Pielikums

Jelgavas valstspilsētas domes

2022. gada 29. septembra lēmumam Nr. 12/16

**SOCIĀLĀS DZĪVOJAMĀS MĀJAS**

**PULKVEŽA OSKARA KALPAKA IELĀ 9, JELGAVĀ,**

**IEKŠĒJĀS KĀRTĪBAS NOTEIKUMI**

1. **Vispārīgie jautājumi**

# Sociālās dzīvojamās mājas Pulkveža Oskara Kalpaka ielā 9, Jelgavā, (turpmāk – Sociālā māja) Iekšējās kārtības noteikumu (turpmāk – Noteikumi) mērķis ir nodrošināt iekšējo kārtību un Sociālās mājas īrnieku, viņu ģimenes locekļu un citu ar Jelgavas valstspilsētas pašvaldības Dzīvokļu komisijas piekrišanu Sociālajā mājā iemitināto personu (turpmāk – Iemītnieki) drošību.

# Noteikumi nosaka Sociālās mājas Iemītnieku tiesības un pienākumus, personu, kuras apmeklē Iemītniekus (turpmāk – Viesi) uzņemšanas kārtību, kā arī atbildību par Noteikumu neievērošanu.

# Noteikumi ir saistoši visiem Sociālās mājas Iemītniekiem un Viesiem.

# Noteikumu ievērošanu kontrolē SIA “Jelgavas nekustamā īpašuma pārvalde” (turpmāk – NĪP) ēku uzraugs, Sociālās mājas sociālais rehabilitētājs, Iemītnieku kopsapulcē ievēlētie stāvu vecākie (turpmāk – Stāvu vecākie) un Jelgavas valstspilsētas pašvaldības iestādes “Jelgavas pašvaldības policija” darbinieki (turpmāk – Policijas darbinieks).

# Iekšējās kārtības un drošības nodrošināšanai Sociālajā mājā ir izvietota zvana poga pie ārdurvīm un videonovērošanas kameras.

# Iemītnieku, Viesu un citu personu ierašanos Sociālajā mājā un iziešanu no tās uzrauga Policijas darbinieks.

# **Iemītnieku tiesības**

# Netraucēti lietot īrēto dzīvojamo telpu un koplietošanas telpas (virtuvi, dušu, tualeti u.c.) tam paredzētajam mērķim.

# Uzstādīt īrētajā dzīvojamajā telpā veļas mazgājamo mašīnu tikai ar NĪP saskaņojumu, ievērojot NĪP norādījumus.

# Saņemt informāciju no NĪP vai NĪP ēku uzrauga par dzīvojamās telpas īres un ar dzīvojamās telpas lietošanu saistīto maksājumu aprēķiniem un to izmaiņām.

# Saņemt Sociālās mājas sociālā rehabilitētāja vai NĪP ēku uzrauga konsultāciju savu problēmu risināšanai.

# Iemītnieku savstarpējo konfliktu vai domstarpību gadījumos, ja nepieciešams, jautājumu risināšanā iesaistīt NĪP ēku uzraugu, Sociālās mājas sociālo rehabilitētāju un/vai Policijas darbinieku.

# Uzņemt viesus, ievērojot Noteikumos noteikto Viesu uzņemšanas kārtību.

# Izteikt aizrādījumu citiem Iemītniekiem un Viesiem par Noteikumu neievērošanu un, nepieciešamības gadījumā, par Noteikumu neievērošanu informēt NĪP ēku uzraugu un/vai Policijas darbinieku.

# Ar NĪP rakstisku atļauju, turēt īrētajā dzīvojamā telpā tikai mājdzīvniekus, ievērojot normatīvo aktu nosacījumus attiecībā uz labturības prasībām mājas (istabas) dzīvnieku turēšanai.

1. **Iemītnieku pienākumi**

# Iepazīties ar Noteikumiem un parakstīties par to reģistrācijas žurnālā “Iepazīšanās ar iekšējās kārtības noteikumiem Sociālajā mājā Pulkveža Oskara Kalpaka ielā 9, Jelgavā”, kurš glabājas pie NĪP ēku uzrauga.

# Ievērot Noteikumus un nodrošināt, lai tos ievēro arī Viesi, ievērot un izpildīt NĪP ēku uzrauga, Sociālās mājas sociālā rehabilitētāja, Policijas darbinieka un Stāvu vecāko norādījumus.

# Pēc Policijas darbinieka lūguma uzrādīt personu apliecinošu dokumentu.

# Uzturēt kārtībā īrēto dzīvojamo telpu un koplietošanas telpas.

# Saudzīgi izturēties pret īrēto dzīvojamo telpu, koplietošanas telpām, kā arī tur izvietoto aprīkojumu un iekārtām (dušas, tualetes telpu aprīkojumu, elektriskās plītis, izlietnes u.c.), izmantot tās tikai tam paredzētajiem mērķiem, ievērot sanitārās un ugunsdrošības normas.

# Nekavējoties informēt NĪP ēku uzraugu un/vai Policijas darbinieku par atklātajiem telpu, aprīkojuma un iekārtu bojājumiem, tai skaitā par defektiem ūdensapgādes, kanalizācijas un elektrības tīklos, kā arī par citiem riska faktoriem Sociālās mājas ekspluatācijā, kas apdraud vai varētu apdraudēt Iemītniekus.

# Atlīdzināt Sociālās mājas īpašniekam – Jelgavas valstspilsētas pašvaldībai (turpmāk – Īpašnieks) visus zaudējumus, kas radušies Iemītnieka vai viņa Viesu vainas dēļ.

# Ievērot sabiedrībā vispārpieņemtās uzvedības normas. Pieklājīgi un korekti komunicēt ar Iemītniekiem un citām personām.

# Nodrošināt Sociālās mājas Īpašnieka, NĪP ēku uzrauga, Sociālās mājas sociālā rehabilitētāja, Policijas darbinieka un/vai Sociālās mājas pārvaldnieka – NĪP pārstāvju iekļūšanu īrētajā dzīvojamā telpā, lai veiktu dzīvojamās telpas tehniskā un sanitārā stāvokļa pārbaudi, avārijas seku likvidēšanu, dezinsekciju, kā arī šo Noteikumu ievērošanas pārbaudi.

# Savlaicīgi veikt maksājumus par dzīvojamās telpas īri un ar dzīvojamās telpas lietošanu saistītajiem pakalpojumiem īres līgumā noteiktajā kārtībā.

# Ne vēlāk kā mēnesi pirms dzīvojamās telpas īres līguma termiņa beigām dzīvojamās telpas īrniekam iesniegt Jelgavas valstspilsētas pašvaldības administrācijas Klientu apkalpošanas centrā iesniegumu un nepieciešamos dokumentus jautājuma izskatīšanai par jauna dzīvojamās telpas īres līguma noslēgšanu, ja persona nav zaudējusi tiesības īrēt sociālo dzīvojamo telpu.

# Dzīvojamās telpas īrniekam ne vēlāk kā dzīvojamās telpas īres līguma izbeigšanās dienā, nodot NĪP ēku uzraugam dzīvojamo telpu lietošanai derīgā stāvoklī, parakstot dzīvojamās telpas nodošanas – pieņemšanas aktu.

# Iemītniekiem aizliegts:

## ievest Sociālajā mājā Viesus, kuri ir alkoholisko vai citu apreibinošo vielu ietekmē;

## aizskart citu personu tiesības;

## novietot uz Sociālās mājas ārējām palodzēm pārtikas produktus un citus priekšmetus;

## barot putnus uz palodzēm, izmest pa logu pārtikas produktus, sadzīves atkritumus un citus priekšmetus;

## novietot atkritumu maisus vai izbērt to saturu koplietošanas gaiteņos un kāpņu telpās;

## mazgāt, žāvēt un gludināt veļu koplietošanas virtuvē;

## uzstādīt veļas mazgājamās mašīnas dzīvojamās telpās, kurās netiek veikta ūdens patēriņa uzskaite (nav uzstādīti verificēti ūdens skaitītāji);

## Sociālās mājas koplietošanas telpās smēķēt, lietot alkoholu vai citas apreibinošas vielas;

## Sociālās mājas koplietošanas telpās atrasties alkohola vai citu apreibinošo vielu ietekmē cilvēka cieņu un godu aizskarošā stāvoklī;

## savas prombūtnes laikā pieļaut nepiederošu personu atrašanos dzīvojamā telpā;

## atstāt bērnus līdz septiņu gadu vecumam bez pieaugušo uzraudzības;

## patvaļīgi nomainīt dzīvojamo telpu atslēgas;

## trokšņot vai citādi traucēt citu personu mieru jebkurā diennakts laikā;

## atļaut Viesiem izmantot dušu un virtuvi koplietošanas telpās;

**IV. Viesu uzņemšanas kārtība**

# Viesu uzturēšanās laiks Sociālajā mājā ir noteikts no plkst.8.00 līdz plkst.22.00.

# Iemītnieks Sociālajā mājā Viesus ieved personīgi vai paredzēto Viesu ierašanos iepriekš piesaka Policijas darbiniekam.

# Ienākot Sociālajā mājā, Viesis uzrāda Policijas darbiniekam personu apliecinošu dokumentu, norādot apmeklējamās dzīvojamās telpas numuru un Iemītnieka vārdu un uzvārdu.

# Policijas darbinieks reģistrācijas žurnālā “Viesu reģistrācijas žurnāls“ ieraksta:

## Viesa vārdu, uzvārdu;

## Viesa ierašanās un aiziešanas laiku;

## apmeklējamā Iemītnieka dzīvojamās telpas numuru.

# Ja Viesis pārsniedz Noteikumu 28.punktā noteikto uzturēšanās laiku Sociālajā mājā, Policijas darbiniekam ir tiesības Viesi izraidīt.

# Ja Viesis pārkāpj Noteikumus, Policijas darbinieks Iemītniekam liedz Viesu uzturēšanos Sociālajā mājā turpmākās 15 (piecpadsmit) dienas, ja gada laikā Noteikumi pārkāpti atkārtoti – turpmākos 3 (trīs) mēnešus.

1. **Noslēguma jautājumi**

# Avārijas vai telpu dezinsekcijas gadījumā, Policijas darbinieks kopā ar NĪP ēku uzraugu un/vai NĪP pārstāvi Iemītnieka prombūtnes laikā ir tiesīgi ieiet īrētajā dzīvojamā telpā, lai novērstu avāriju vai veiktu dezinsekciju.

# NĪP ēku uzrauga un/vai NĪP pārstāvja prombūtnes laikā Policijas darbinieks Noteikumu 34.punktā noteiktajos gadījumos ir tiesīgs ieiet īrētajā dzīvojamā telpā vienpersoniski.

# Krīzes situācijas gadījumā Policijas darbiniekam, NĪP ēku uzraugam, Sociālās mājas sociālajam rehabilitētājam ir tiesības ieiet īrētajā dzīvojamā telpā, lai risinātu problēmsituāciju.

# Dzīvojamo telpu, koplietošanas telpu, kā arī tur izvietotā inventāra vai aprīkojuma bojāšanas gadījumā, Policijas darbinieks to fiksē “Notikumu žurnālā” un informē NĪP ēku uzraugu. NĪP sastāda apskates protokolu un tāmi par nodarītajiem zaudējumiem. Tāmes izmaksas sedz vainīgās personas.

# Policijas darbiniekam ir tiesības slēgt Sociālās mājas ārdurvis laikā no pulksten 22.00 līdz pulksten 07.00.

# Gadījumos, ja Policijas darbiniekam ir pamatots iemesls uzskatīt, ka persona Sociālajā mājā ienes neatļautus priekšmetus vai vielas (ieroči, alkohols un/vai tabakas izstrādājumi bez akcīzes nodokļa marķējuma, narkotiskās un/vai psihotropās vielas u.c.), tas ir tiesīgs veikt personas un viņas mantu apskati. Konstatējot pārkāpumus, Policijas darbinieks rīkojas atbilstoši attiecīgo normatīvo aktu prasībām.

# Iemītniekiem, kuri ir atkārtoti pārkāpuši šos Noteikumus, var tikt atteikta jauna dzīvojamās telpas īres līguma noslēgšana.

Domes priekšsēdētājs A.Rāviņš